CELEX: 22017D1300
Language: sk
Date: 2016-02-05 00:00:00
Title: Rozhodnutie Spoločného výboru EHP č. 17/2016 z 5. februára 2016, ktorým sa mení príloha II (Technické predpisy, normy, skúšky a certifikácia) k Dohode o EHP [2017/1300]

20.7.2017   
               
               
                  SK
               
               
                  Úradný vestník Európskej únie
               
               
                  L 189/23
               
            ROZHODNUTIE SPOLOČNÉHO VÝBORU EHP
      č. 17/2016
      z 5. februára 2016,
      ktorým sa mení príloha II (Technické predpisy, normy, skúšky a certifikácia) k Dohode o EHP [2017/1300]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Vykonávacie nariadenie Komisie (EÚ) 2015/1757 z 28. septembra 2015, ktorým sa schvaľuje folpet ako aktívna látka na použitie v biocídnych výrobkoch typu 6 (1), sa má začleniť do Dohody o EHP.
               
            
                  (2)
               
               
                  Vykonávacie nariadenie Komisie (EÚ) 2015/1758 z 28. septembra 2015, ktorým sa schvaľuje folpet ako existujúca účinná látka na použitie v biocídnych výrobkoch typu 7 a 9 (2), sa má začleniť do Dohody o EHP.
               
            
                  (3)
               
               
                  Vykonávacie nariadenie Komisie (EÚ) 2015/1759 z 28. septembra 2015, ktorým sa schvaľuje glutáraldehyd ako existujúca účinná látka na použitie v biocídnych výrobkoch typu 2, 3, 4, 6, 11 a 12 (3), sa má začleniť do Dohody o EHP.
               
            
                  (4)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      V kapitole XV prílohy II k Dohode o EHP sa za bod 12nnp [vykonávacie rozhodnutie Komisie (EÚ) 2015/1751] vkladajú tieto body:
      
                  „12nnq.
               
               
                  
                     32015 R 1757: vykonávacie nariadenie Komisie (EÚ) 2015/1757 z 28. septembra 2015, ktorým sa schvaľuje folpet ako aktívna látka na použitie v biocídnych výrobkoch typu 6 (Ú. v. EÚ L 257, 2.10.2015, s. 12).
               
            
                  12nnr.
               
               
                  
                     32015 R 1758: vykonávacie nariadenie Komisie (EÚ) 2015/1758 z 28. septembra 2015, ktorým sa schvaľuje folpet ako existujúca účinná látka na použitie v biocídnych výrobkoch typu 7 a 9 (Ú. v. EÚ L 257, 2.10.2015, s. 15).
               
            
                  12nns.
               
               
                  
                     32015 R 1759: vykonávacie nariadenie Komisie (EÚ) 2015/1759 z 28. septembra 2015, ktorým sa schvaľuje glutáraldehyd ako existujúca účinná látka na použitie v biocídnych výrobkoch typu 2, 3, 4, 6, 11 a 12 (Ú. v. EÚ L 257, 2.10.2015, s. 19).“
               
            Článok 2
      Znenie vykonávacích nariadení (EÚ) 2015/1757, (EÚ) 2015/1758 a (EÚ) 2015/1759 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 6. februára 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 5. februára 2016
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 257, 2.10.2015, s. 12.
      
         (2)  Ú. v. EÚ L 257, 2.10.2015, s. 15.
      
         (3)  Ú. v. EÚ L 257, 2.10.2015, s. 19.
      
         (*1)  Ústavné požiadavky neboli oznámené.